Hor Virap

Hor Virap (jer. Խոր Վիրապ) je jedan od najvećih i najpoznatijih manastira jermenske apostolske crkve. Nalazi se na planini Ararat, 8 km od Artašata, blizu granice sa Turskom. Hor Virap je usko povezan sa prihvatanjem hrišćanstva u Jermeniji. Postao je veliki religiozni centar zahvaljujući Svetom Grigoriju Prosvetitelju, koji je u njemu bio utamničen trinaest godina. Naime, paganski jermenski kralj Tiridat III Veliki zatvorio je sveca u njemu i ubrzo nakon toga počeo da gubi razum. Njegova sestra je imala snove u kojima joj anđeo govori da samo zatvorenik u Hor Virapu može izlečiti njenog brata. U zadnjem trenutku, ali posle trinaest godina, kralj je poslušao sestru i naložio da se Sveti Grigorije oslobodi. Kao što je san predvideo, svetac je izlečio kralja, a ovaj je hrišćanstvo proglasio za glavnu državnu religiju. Galerija Literatura i izvori Hor Virap Armenica.org Arhivirano 2019-08-27 na Wayback Machine-u Informacije o manastiru Arhivirano 2019-10-30 na Wayback Machine-u na engleskom jeziku John Noble; Michael Kohn; Danielle Systermans (1 May 2008). Georgia, Armenia and Azerbaijan. Lonely Planet. ISBN 978-1-74104-477-5. Retrieved 13 February 2011.